24/12/2020 | Administración LocalMunicipal
Narón
Intervención
Aprobación definitiva ordenanzas fiscais nº 6, nº 11 e nº 12

EDICTO Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da modificación das ordenanzas fiscais nº 6 reguladora do imposto sobre construcións, instalacións e obras, nº 11 reguladora da taxa por expedición de documentos e nº 12 reguladora da taxa por licenza de apertura e verificación de establecementos, aprobadas polo Concello - Pleno do Concello de Narón provisionalmente en data 29/10/2020. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. PRIMEIRO: Aprobar a modificación da ordenanza fisca nº 6 reguladora do imposto sobre construcións, instalacións e obras, nos artigos que se enumeran a continuación que quedarían redactados come segue: DISPOSICIÓN FINAL A presente ordenanza entrará en vigor ao día seguinte da súa publicación no B. O. P. e comezará a aplicarse a partir do día 1 de xaneiro de 2021, permanecendo en vigor ata a súa modificación ou derrogación expresa. ANEXO Á ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓNS E OBRAS. Fórmula para o cálculo da base impoñible do imposto sobre construcións, instalacións e obras segundo o determinado no artigo 6 da ordenanza correspondente O cálculo consiste no produto da superficie construída total destinada a cada uso distinto (Si) polo coeficiente de uso (CUi) asignado, obtendo así un subtotal. Coa suma de subtotais obtense a Superficie Computable (SC), á que se lle aplica un módulo básico de construcción (MBC) e un Coeficiente Tipolóxico (CT), obtendo así o Orzamento de Execución Material (PEM) sobre o que se aplicará o baremo para o cálculo provisional do imposto de construcións. SC = ∑ (Si x Cui) PEM = SC x MBC x CT O módulo básico de construcción fíxase para o exercicio vixente en 572,22 Euros. COEFICIENTE TIPOLÓXICO COEFICIENTE TIPOLÓXICO En aqueles casos nos que se estime razoablemente que o orzamento calculado de acordo con esta folla de cálculo excede realmente do valor da obra a realizar, farase de acordo aos prezos seguintes: a) prezos de cálculo do ICIO de obras. b) Prezos recollidos nas bases de datos de INSTITUTO TECNOLÓXICO DE GALICIA. C) Prezos estimativos de mercado, no caso de carecer de partidas asimilables nas bases anteriores. SEGUNDO: Aprobar a modificación da ordenanza fiscal nº 11 reguladora da taxa por expedición de documentos administrativos, nos artigos que se enumeran a continuación que quedarían redactados come segue: ARTIGO 6. NORMAS DE XESTIÓN.1. O Concello de Narón, ao abeiro da facultade que lle concede o artigo 26 da Lei reguladora das facendas locais, establece a autoliquidación do importe da taxa obxecto desta ordenanza, a cal será esixida e percibida coa presentación da solicitude que inicie o expediente, que non será tramitado sen este requisito.2. A taxa correspondente á expedición de copias dos atestados percibirase no intre de presentar a solicitude no Rexistro Xeral do Concello de Narón. Para iso facilitaráselles un impreso de autoliquidación das taxas aos contibuíntes.3. O pagamento da taxa en concepto de cesión de cartografía en formato electrónico non supón autorización para a súa transmisión a terceiros, nese mesmo formato, sen a previa autorización do Concello e a liquidación da taxa que corresponda en función do alcance da distribución e o beneficiario da mesma.4. A taxa correspondente á expedición de licenzas de primeira utilización, ocupación ou de terrazas en solo privado, así como as copias solicitadas dos expedientes administrativos esixiranse no momento no que se outorguen as ditas licenzas ou se poñan a disposición dos interesados as copias requiridas.5. No caso de solicitar a expedición de copias, as tarifas que resulten de aplicación en cada caso, serán liquidadas tanto no suposto de copias físicas como dixitiais. DISPOSICIÓN FINAL A presente ordenanza fiscal entrará en vigor ao día seguinte da súa publicación no Boletín Oficial da Provincia, e comezará a aplicarse a partir do día 1 de xaneiro de 2021, permanecendo en vigor ata a súa modificación ou derrogación expresa. TERCEIRO: Aprobar a modificación da ordenanza fiscal nº 12 reguladora da taxa por licenza de apertura e verificación de establecementos, nos artigos que se enumeran a continuación que quedarían redactados come segue: ARTIGO 5. XESTIÓN. As taxas correspondentes ás comunicacións previas ou declaracións responsables de actividade serán abonadas no momento en que se realice a dita comunicación ou declaración ao Concello, segundo a autoliquidación practicada polo Servizo de Urbanismo ou, no seu defecto, nos Servizos Económicos municipais. As licenzas de apertura, logo de ser informadas favorablemente polos Servizos Técnicos municipais, pasarán aos Servizos Xurídicos de Urbanismo, que procederán a propoñer a aprobación da licenza e a liquidación dos dereitos correspondentes á Alcaldía ou órgano en que teña delegadas estas competencias, e, unha vez aprobada, será notificada aos interesados na forma prevista na normativa vixente. ARTIGO 6.1. Para a liquidación ou autoliquidación dos dereitos que se perciban pola concesión da licenza de apertura, cambio, traslado ou reforma de establecementos comerciais, industriais, de servizos ou calquera actividade lucrativa, ou pola presentación de comunicación previa ou declaración respondable da actividade, estarase ás tarifas indicadas a continuación: TARIFAS: 2. As actividades sometidas a comunicación previa de actividades sometidas a avaliación ambiental, así como aquelas sometidas ao trámite de actividades molestas, insalubres, nocivas e perigosas e ao Decreto 133/2008, de 12 de xuño, polo que se regula a avaliación de incidencia ambiental sufrirán unha recarga do 25% do prezo das tarifas correspondentes.3. No caso de que o inmoble teña fronte a varias rúas aplicarase a taxa correspondente á rúa de maior categoría. DISPOSICIÓN FINAL: A presente ordenanza fiscal entrará en vigor ao día seguinte da súa publicación no Boletín Oficial da Provincia, e comezará a aplicarse a partir do día 1 de xaneiro de 2021 permanecendo en vigor ata a súa modificación ou derrogación expresa. O rueiro municipal para efectos fiscais respecto ás licenzas de apertura será o mesmo que o determinado na táboa do anexo da Ordenanza fiscal nº 3 reguladora do Imposto sobre actividades económicas. Narón, 21 de decembro de 2020 A alcaldesa- presidenta Marián Ferreiro Díaz